Document ID: 31989R0817

*****
ΚΑΝΟΝΙΣΜΟΣ (ΕΟΚ) αριθ. 817/89 ΤΗΣ ΕΠΙΤΡΟΠΗΣ
της 30ής Μαρτίου 1989
για τροποποίηση του κανονισμού (ΕΟΚ) αριθ. 1136/79 περί καθορισμού των λεπτομερειών εφαρμογής των σχετικών με το ειδικό καθεστώς κατά την εισαγωγή ορισμένων βοείων κατεψυγμένων κρεάτων προοριζομένων για μεταποίηση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 571/89 (2), και ιδίως το άρθρο 14 παράγραφος 4 στοιχείο γ),
Εκτιμώντας:
ότι ο κανονισμός (ΕΟΚ) αριθ. 1136/79 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3988/87 (4), καθορίζει τις λεπτομέρειες εφαρμογής σχετικά με το ειδικό καθεστώς κατά την εισαγωγή ορισμένων βοείων κατεψυγμένων κρεάτων που προορίζονται για μεταποίηση και προσδιορίζει, ιδίως, τα προϊόντα που παράσκευάζονται με τον τρόπο αυτό·
ότι, προκειμένου να διασφαλίζεται ο ικανοποιητικός εφοδιασμός των βιομηχανιών μεταποιήσεως αποξηραμένου ή καπνιστού κρέατος έναντι του ανταγωνισμού των προϊόντων που κατάγονται από τρίτες χώρες, είναι σκόπιμο να περιληφθεί το εν λόγω κρέας μεταξύ των παρασκευαζόμενων προϊόντων·
ότι η Επιτροπή Διαχειρίσεως Βοείου Κρέατος δεν διατύπωσε γνώμη στην προθεσμία που έθεσε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 παράγραφος 6 του κανονισμού (ΕΟΚ) αριθ. 1136/79 προστίθεται το ακόλουθο εδάφιο:
«Εντούτοις, θεωρείται ως παρασκευή κατά την έννοια του άρθρου 14 παράγραφος 1 στοιχείο β) του εν λόγω κανονισμού η μεταποίηση σε προϊόντα που υπάγονται στον κωδικό ΣΟ ex 0210 20 90 και τα οποία έχουν αποξηρανθεί ή έχουν καπνιστεί έτσι ώστε να εξαληφθούν πλήρως τα χαρακτηριστικά χρώματος και σταθερότητας του νωπού κρέατος και να έχει σχέση νερό/πρωτεΐνες ίση ή μικρότερη από 3,2.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Μαρτίου 1989.

Labels: 3
17